-Տե՛ր, ընդունի՛ր էս անմեղ մատաղ մեկելների փրկության համար,- մի ակնթարթ երկնքին նայեց Սաֆարը։ Օդում դիակ որոնող ագռավների խումբն էր պտտվում։- Տե՛ր, փրկության փոխարեն ագռավ կուղարկի՞ս, գոնե մահ ուղարկի, որ հավատամ քու զորության, թե չէ,- գոռաց Սաֆարն ու բարուրը պարզեց երկնքին,- առ՛ քու մատաղ»։ Ձեռքերը քարացան օդում։ Հետո մի քանի վայրկյան ականջը փոքրիկի դեմքին դրեց։ Չզգաց երեխայի շնչառությունը, մարմինը տաք չէր։